Diari Oficial de la Generalitat Valenciana


Sumari del DOGV 4655, del 22-12-2003 (2003/13310)

ORDE de 19 de desembre del 2003, de la Conselleria de Cultura, Educació i Esport, per la qual es modifica l'import global màxim de les subvencions destinades a federacions esportives, clubs esportius, ajuntaments i organismes autònoms municipals per a l'organització d'esdeveniments esportius especials durant l'any 2003, establit en l'Orde de 9 de desembre del 2002.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4655

Data del DOGV
:   22-12-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/13631


Data del document
:   19-12-2003

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * administració local
    * esport
    * espectacle esportiu
    * organització esportiva

ORDE de 19 de desembre del 2003, de la Conselleria de Cultura, Educació i Esport, per la qual es modifica l'import global màxim de les subvencions destinades a federacions esportives, clubs esportius, ajuntaments i organismes autònoms municipals per a l'organització d'esdeveniments esportius especials durant l'any 2003, establit en l'Orde de 9 de desembre del 2002. [2003/13716]
  
Per mitjà de l'Orde de 9 de desembre del 2002, de la Conselleria de Cultura i Educació, es convocaven les subvencions destinades a federacions esportives, clubs esportius, ajuntaments i organismes autònoms municipals per a l'organització d'esdeveniments esportius especials a la Comunitat Valenciana durant l'any 2003, i s'aprovaven les bases reguladores de la concessió d'estes (DOGV núm. 4.412 de 7 de gener del 2003).
  
En la disposició segona de l'orde mencionada s'establia l'import global màxim de 321.699,50 euros, a càrrec de l'aplicació pressupostària 28.05.500.11, 4, línia de subvenció T2142000, dels pressupostos de la Generalitat Valenciana per a l'any 2003.
  
Per Orde de 17 de febrer del 2003, de la Conselleria de Cultura i Educació, es modifica l'Orde de 9 de desembre del 2002, incrementant l'import de 321.699,50 euros en 7.060,50 euros, resultant una quantia global màxima de 328.760 euros a càrrec de l'aplicació pressupostària 43.50.785.30,4, línia T2142000 dels pressupostos de la Generalitat Valenciana per a l'any 2003.
  
Atesa la quantitat d'esdeveniments esportius especials que complixen els requisits establits en l'Orde de 9 de desembre del 2002 mencionada i les necessitats econòmiques plantejades per estos, resulta aconsellable ampliar la dotació econòmica i obrir un nou termini de presentació d'instàncies.
  
Així, per mitjà d'una modificació pressupostària, s'ha incrementat la dotació de la línia de subvenció que finança la convocatòria en un import de 380.000 euros
  
En virtut d'això, en ús de les competències en matèria d'esport assignades a la Conselleria de Cultura, Educació i Esport pel Decret del Consell de la Generalitat Valenciana 81/2003 de 27 de juny (DOGV 4533 de 30/06/2003), i de conformitat amb el que disposa l'article 35 de la Llei 5/1983, de 30 de desembre, de Govern Valencià, i el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana
  
ORDENE
  
Primer
  
Modificar l'apartat segon de l'Orde de 9 de desembre del 2002, de la Conselleria de Cultura i Educació, per la qual es convocaven les subvencions destinades a federacions esportives, clubs esportius, universitats públiques, ajuntaments i organismes autònoms municipals per a l'organització d'esdeveniments esportius especials a la Comunitat Valenciana durant l'any 2003, i s'aprovaven les bases reguladores de la concessió d'estes, i l'Orde de 17 de febrer del 2003, que modifica l'anterior, incrementant l'import global màxim en tres-cents huitanta mil euros (380.000), a càrrec de la línia T2142000 del pressupost de la Generalitat Valenciana per al 2003, la quantia total de la qual s'establix en set-cents huit mil set-cents seixanta euros (708.760). A càrrec d'esta hauran d'atendre's tant les sol·licituds presentades en aplicació de l'Orde de 9 de desembre del 2002 mencionada, com les que tinguen entrada en el nou termini de presentació.
  
Segon
  
Els beneficiaris de subvencions a l'empara de l'Orde de 9 de desembre del 2002, podran ser adjudicataris d'una major ajuda, sense necessitat de presentar una nova sol·licitud.
  
Tercer
  
Obrir un nou termini de presentació d'instàncies d'un dia natural, a comptar des de l'endemà de la publicació d'esta orde en el DOGV. Les instàncies s'ajustaran al model que figura com a annex II de l'Orde de 9 de desembre del 2002, de la Conselleria de Cultura, i Educació acompanyada de la documentació a què es referix la base tercera de l'orde mencionada.
  
Quart.
  
Les sol·licituds d'ajuda que s'hagueren presentat, acollint-se a l'Orde de 9 de desembre del 2002, fora de termini, podran presentar-se de nou en els termes establits en la disposició anterior.
  
Quint
  
En tot el que no modifica la present, continuarà vigent l'Orde de 9 de desembre del 2002.
  
DISPOSICIÓ FINAL
  
Única
  
La present Orde entrarà en vigor el dia de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició, o bé cabrà plantejar directament un recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 19 de desembre del 2003
  
El conseller de Cultura, Educació i Esport,